kardosdrur/scandi-wiki huggingface dataset:
Helga Schalburg

Helga Frederikke "Helle" (von) Schalburg, født baronesse (Freiin) von Bülow (2. februar 1910 i Wilhelmshaven – 1995 i Hillerød) var en dansk-tysk nazist, som var gift med Christian Frederik von Schalburg.

Helga von Bülow var datter af tysk friherre og kaptajn i Kaiserliche Marine Friederich August Heinrich von Bülow og Frederikke Hedevig Christiane, født Damm i 1876 i Århus. Faderen døde uventet af sygdom i 1916, og Helga blev sendt til en tante i København, hvor hun kom til at gå i dansk skole.

12. oktober 1929 ægtede hun i en borgerlig vielse officeren Christian Frederik von Schalburg.

Den 18. oktober 1929 blev hun, som ugift baronesse boende Kastelsvej 19, viet i Alexander Nevsky Kirke med ungkarl, dansk undersåt og løjtnant Konstantin Fedorovitch Schalburg. Med vielsen blev hun dansk statsborger.

22. november 1934 fødte hun på St. Lukasstiftelsen i Gentofte deres søn, som den 2. februar 1935 blev døbt Aleksander Schalburg i Alexander Nevsky Kirke. Fadderne var Hans Kongelige Højhed Prins Gustav til Danmark, oberst Nikolaj Kulikovsky og hans hustru Hendes Kejserlige Højhed storfyrstinde Olga Alexandrovna af Rusland.

Efter mandens død 1942 på Østfronten stiftede hun C.F. von Schalburg's Mindefond. Efter en række konflikter med DNSAP omkring kontrollen med fonden meldte hun sig ud af DNSAP den 24. april 1943.

I 1943 havde hun fortsat bopæl på Brøndsted Allé 6, og kaldte sig kammerjunkerinde Helle von Schalburg.

Efter befrielsen ophørte både hendes enkepension fra SS og den tjenestemandspension, som hun modtog fra den danske stat. Hun blev desuden interneret.

8. januar 1948 blev hun for oprettelsen af mindefonden idømt ét års fængsel ved Københavns Byret, hvoraf 93 dage ansås for udstået med hendes internering. Det mødte kritik i samtiden, at hun blev straffet så hårdt på grund af fonden, mens "større fisk" undgik offentlighedens søgelys. Allerede 2. februar samme år ansøgte hendes sagfører, højesteretssagfører Thorsøe-Jacobsen om hendes benådning, og 9. juni 1948 blev hun benået af kongen efter anbefaling fra Justitsministeriet og slap derfor for straf bortset fra de 93 dage i internering. Der var altså mere tale om statuering af et eksempel end ønsket om at straffe Schalburg-enken.

I efterkrigstiden oplevede hun og sønnen Aleksander et drastisk fald i levestandard og blev ofte udsat for chikane. I august 1949 søgte Helga Schalburg at få sin søn indmeldt på Johannesskolen på Frederiksberg, men fik tilbagemelding om, at det kun kunne ske, såfremt sønnen ændrede sit efternavn. Det ville hun dog ikke efterkomme.

I 1986 lod Schalburg sig fotografere i byen Ulrichsberg i den østrigske delstat Kärnten sammen med de tre danske bærere af Jernkorsets Ridderkors, hvoraf den ene var Søren Kam.

Hun døde på plejehjemmet Lions Park i Hillerød i 1995, mens sønnen døde i marts 2006. De er begge begravet i Danmark.

Kilder 

 Mikkel Kirkebæk, Schalburg: En patriotisk landsforræder, København: Gyldendal 2008. 

Nazister fra Danmark
Dømte i Danmark i retsopgøret efter 2. verdenskrig
Fondsstiftere fra Danmark
Slægten Bülow
Danskere i 1900-tallet
F.C. København sæson 2011-12

2011–12 sæsonen spiller FC København sin 21. sæson i Superligaen i træk og er tredobbelt forsvarende mester. FC København startede sæsonen med at træneren siden 2006 Ståle Solbakken skiftede til tyske FC Køln. Svenske Roland Nilsson, som kom fra Malmø FF overtog trænerposten. Holdet mistede samtidigt sin anfører William Kvist, som blev solgt til tyske VFB Stuttgart. I modsætning til sæsonen 2010-11 formåede FC København ikke at kvalificere sig til Champions League gruppespillet, men blev slået ud i den sidste kvalifikationsrunde af tjekkiske FC Viktoria Plzen.

Trup

Trup statistik 

opdateret 5. december 2011

Transfer

Ind

Ud

Kampe

Superligaen – efteråret

Pokalturneringen

Europa League

Gruppe B

Indledende runde

Reference 

F.C. København sæsoner
Superligaen sæson 2011-12
Danske fodboldklubbers sæson 2011-12
Heinrich Carl Schimmelmann (1890-1971)

Heinrich Carl lensgreve Schimmelmann (13. juni 1890 på Ahrensburg Slot – 21. februar 1971) var en dansk-tysk godsejer og nazist.

Godsejer og politisk virke 
Han var søn af lensgreve Carl Gustav Ernst Schimmelmann og Elisabeth (Betty) Catharina Skeel og arvede 1922 grevskabet Lindenborg, det Wandsbeckske Fideikommis og Mylenberg

Heinrich Carl Schimmelmann meldte sig i 1934 ind i Danmarks Nationalsocialistiske Arbejderparti  og blev et fremtrædende medlem af partiet, herunder stabsleder for særlige anliggender, medlem af Storrådet og Partirådet, og formand for det nazistiske dagblad Fædrelandets bestyrelse. Han støttede også avisen økonomisk. Efter grev Werner Schimmelmanns død arvede han i 1941 Hellebækgård, som han overlod til Schalburgkorpsets brug. Godsejeren lod sig udpege som præsidiemedlem af C.F. von Schalburg's Mindefond, som blev stiftet efter Christian Frederik von Schalburgs død i 1942 af hans enke, Helga Schalburg, og det nazistiske danske parti, DNSAP. Mindefonden blev tvangsopløst efter besættelsen i 1945.

Han havde i december 1940 SS-general Reinhard Heydrich som gæst ved et jagtselskab på Lindenborg Gods.

Han var kandidat for DNSAP ved folketingsvalget i 1943.

Retsopgøret efter besættelsen 
I 1947 idømtes han to års fængsel for landsforræderi ved Københavns Byret, og Østre Landsret skærpede dommen 12. august 1947 til tre års fængsel, og kommunisterne i Folketinget fremsatte krav om, at hans danske indfødsret skulle fratages ham, og hans danske besiddelser skulle konfiskeres. Det endte med, at Det Schimmelmannske Fideikommis' besiddelser, inklusive Hellebækgård, blev konfiskeret af staten i 1946 som "tysk ejendom", mens greven fik lov at beholde sine personlige besiddelser som Lindenborg Gods. Sagen om konfiskationen af hans formue gik til Højesteret, der fradømte ham den halve formue 28. januar 1948, og som desuden forlængede fængselsstraffen til fire år. Efter fængselsdommen blev han slettet fra Kraks Blå Bog.

Ægteskaber 
Han var gift tre gange: 9. januar 1925 i Berlin med Louise Demuth (10. februar 1903 i Ahrensburg – ?), 29. juli 1937 med Margrethe van der Aa Berthelsen (23. juni 1919 i København – ?) og 10. november 1940 i Tågerup med Birthe Marie Markersen (11. juni 1913 i Rødby – ?), datter af proprietær H.M. Markersen.

Kilder

Eksterne henvisninger 
 Undertrykkere og undertrykte: Et Hans Kirk-udvalg, København: Gyldendal 1977, s. 240.
 »Noget nyt kan jeg ikke meddele, da jeg kun lever for min Sag« Frits Clausens breve fra fængslet 1947

Lensgrever fra Danmark
Godsejere fra Danmark
Politikere fra Danmarks Nationalsocialistiske Arbejderparti
Dømte i Danmark i retsopgøret efter 2. verdenskrig
Danskere i 1900-tallet
Personer i Kraks Blå Bog (afdøde)
Personer fra Holsten
Heinrich Carl
Pott

Pott er en nordtysk romproducent ejet af Henkell & Co.

Virksomheden blev etableret af Hans Hinrich Pott i 1848 i Flensborg. Firmaet havde tidligere adresse i Nystaden 2. Den overforliggende Nørreport blev i 1898 til varemærke for den gode Pott. Sammen med Hansen Rom blev Pott i 1900-tallet en af de førende romvirksomheder i Tyskland. Selvom Nørreporten stadigvæk smykker etikketerne på Pott-flasker, produceres dog nu ikke længere i Flensborg. I 2006 blev firmaet opkøbt af Henkell Sekt.

Eksterne henvisninger
 Potts hjemmeside

Virksomheder i Flensborg
Fødevarevirksomheder fra Tyskland
Etableret i 1848
Guvernement

Et guvernement er en subnational enhed, som regel den højeste grad af landets administrative opdeling, og ledes af en guvernør. Det kan sammenlignes med en provins, men er også brugt om kolonier. I dag bruges guvernement oftest som oversættelse af det arabiske muhafazah, og sjældnere wilayah, men ordet kommer oprindelig fra russisk gubernija, og blev brugt om de administrative hoveddistrikter i Det russiske kejserdømme.

I arabiske lande 
I mange arabiske lande er et guvernement en forvaltningsenhed direkte under staten, men i Saudi-Arabien betegner det en forvaltningsenhed under emiraterne, som er forvaltningsenhederne på øverste niveau.

 Bahrains guvernementer
 Egyptens guvernementer
 Iraks guvernementer
 Jordans guvernementer
 Kuwaits guvernementer
 Libanons guvernementer
 Syriens guvernementer
 Tunisiens guvernementer
 Jemens guvernementer

I Irak er guvernementerne ofte oversat til provinser.

I Det Russiske Kejserrige 
I Det Russiske Kejserrige benyttedes betegnelsen guvernement (, ; ).
Efter Den russiske revolution blev guvernementerne erstattet af oblaster.

I Danmark 
Fra 1815 til 1848 var den danske kronprins guvernør i Fyns Guvernement.

Referencer 

Subnationale enheder
Hans Christian Nielsen (fodboldspiller)

Hans Christian Wedelsted Nielsen (10. maj 1928 i Odder – 5. marts 1990 i Aarhus) var en dansk fodboldspiller, som vandt fire DM-titler og sølv ved OL i 1960.

Hans Christian Nielsen var forsvarsspiller og skiftede i 1950 fra Odder IGF til AGF og spillede her indtil karrieren blev indstillet i 1963. I perioden 1955-1961 vandt han fire danske mesterskaber og fire pokalfinaler med AGF, samt sølvmedalje ved OL i Rom i 1960. Han opnåede 250 kampe for AGF.

På landsholdet debuterede Hans Christian Nielsen 15. september 1958 i en venskabskamp i Aarhus mod Curaçao. De følgende tre år var han fast mand på landsholdet og opnåede 25 landskampe.

Kilder 
 Haslund.info Spillerprofil 
 Talentfabrikken i syd, www.agffodbold.dk  
 

Fodboldspillere fra Danmark
Fodboldspillere fra AGF
Fodboldlandsholdsspillere fra Danmark
Olympiske sølvmedaljevindere fra Danmark
Fodboldspillere ved sommer-OL 1960
Tre Kronor (skib)

Tre Kronor var et svensk flådeskib, der deltog i Slaget i Køge Bugt i 1710 på svensk side. Skibet havde tre dæk og var bevæbnet med kanoner. Skibet blev bygget af skibskonstruktør Charles Sheldon som et 86-kanoners linjeskib med tre kanondæk. Ifølge de danske oplysninger var skibet dog bevæbnet med 96 kanoner under Slaget i Køge Bugt. Skibet blev overtaget af den danske flåde efter at være grundstødt på Dragør Rev.

Skibet passede ikke ind i den danske flåde, hvorfor det blev besluttet at sætte skibet i brand sammen med todækkeren "Prinsessan Ulrika Eleonora".

Det er en fejlagtig antagelse, at vraget af dette svenske skib i 1713 som det første ud af 10 skibe lagde fundament til Trekroner Fort, for det var i stedet det danske linjeskib "Tre Kroner".

Noter

Litteratur 
 Jørgen H. Barfod, Den danske flådes historie 1660-1720: Niels Juels flåde 1997

Eksterne links 
 http://threedecks.org/index.php?display_type=show_ship&id=10856
 Om skibets udrustning 

Krigsskibe fra Sverige
Showgirl (album)

Showgirl er et digital livealbum af den australske sangerinde Kylie Minogue. Albummet indeholder otte af Kylies største hits i koncert fra London i 2005. Den er tilgængelig på iTunes og andre digitale butikker rundt om i verden.

Sporliste 
"Better the Devil You Know"
"What Do I Have to Do?"
"Spinning Around"
"Slow"
"Red Blooded Woman/Where the Wild Roses Grow"
"I Believe in You"
"Can't Get You Out of My Head"
"Love at First Sight"

Eksterne henvisninger 
Showgirl (album)  på Allmusic

Kylie Minogue-livealbum
Livealbum fra 2005
Alexandria (guvernement)

Guvernementet Alexandria  eller Al Iskandariyah (Alexandria) (arabisk: الإسكندرية) er en region i det nordlige Egypten ved Middelhavet.

Dens hovedstad er byen Alexandria, hjemsted for det antikke Biblioteket i Alexandria, datidens største og mest berømte bibliotek som, uklart hvornår, nedbrændte samt hjemsted for det nye bibliotek og kulturcenter Bibliotheca Alexandrina indviet i 2003 og opført blot omkring 100 meter fra dets antikke forgænger.

Alexandria regnes som den anden hovedstad i Egypten, som den en gang var, i de tidlige tider under romerne.

Eksterne kilder og henvisninger 
 Forskellig statistisk information

Egyptens guvernementer
Hansen Rum

Hansen er en nordtysk romproducent ejet af Berentzen.

Virksomheden blev etableret 1868 i Flensborg. Fra 1909 havde romhuset hjemsted i en bygning på hjørnet af Angelbogade og Møllegangen. Sammen med Pott blev Hansen i 1900-tallet en af de førende romvirksomheder i Tyskland. Hansen Rom stoppede imidlertid sin produktion i fjordbyen efter at virksomheden blev opkøbt af Berentzen. Hansen Rom produceres nu i Haselünne i den tyske delstat Niedersachsen.

Virksomheder i Flensborg
Fødevarevirksomheder fra Tyskland
Etableret i 1868
Bejsnap Kirke

Bejsnap Kirke ligger i Ølgod Sogn. Bejsnap Kirke ligger i Ølgod sogns østlige del, opført 1892 i rundbuestil og tegnet af J.B. Løffler.

Kirken, der er en landsbykirke, ligger mellem Hejbøl og Krusbjerg. Blandt de kendte, der er begravet på Bejsnap Kirkegård er Salomon Frifelt.

Eksterne kilder og henvisninger 

 Bejsnap Kirke
 Søg efter begravede på Bejsnap Kirkegård
 Bejsnap Kirke på KortTilKirken.dk

Kirker i Ribe Stift
Kirker i Varde Kommune
Kirker i Ribe Amt
Aswan (guvernement)

Aswan (arabisk: ) er en guvernement  der ligger langs Nilen i det Egypten. Dens hovedstad er byen Aswan.  Andre større byer er Idfu og Kom Ombo. Den grænser mod nord til guvernementet Qina, mod øst til  guvernementet al-Bahr al-ahmar, mod syd til Sudan og mod vest til guvernementet al-Wadi al-dschadid. I guvernementet ligger Aswandæmningen og Nassersøen. Den østlige del af guvernementet går ind i den Østlige ørken.

Eksterne kilder og henvisninger

 Officiel side 

Egyptens guvernementer
Thomas Bernhard

Thomas Bernhard (født 9. februar 1931 i Heerlen, død 12. februar 1989 i Gmunden) var en østrigsk romanforfatter og dramatiker.

Værker på dansk 

 Wittgensteins nevø: et venskab (Gyldendal 1995, overs. Karen-Marie Bille)
 Udslettelse: en nedbrydningshistorie (Husets Forlag 1998, overs. Ole Eistrup)
 Gående (Basilisk 2005, overs. René Jean Jensen og Tommy Kirkegaard)
 Undergængeren (Basilisk 2008, overs. Søren R. Fauth)
 Årsagen (Sisyfos 2011, overs. Søren R. Fauth)
 Kælderen: en unddragelse. Årsagen, del 2 (Sisyfos 2012, overs. Søren R. Fauth)
 Åndedrættet: en afgørelse. Årsagen, del 3  (Sisyfos 2013, overs. Søren R. Fauth)
 Træfældning (Basilisk 2013, overs. René Jean Jensen)
 Kulden: en isolation. Årsagen, del 4 (Sisyfos 2014,, overs. Søren R. Fauth)
 Et barn (Sisyfos 2015, overs. Søren R. Fauth)
 Gamle mestre (Basilisk 2016, overs. René Jean Jensen)
 Mine priser (Sisyfos 2017, overs. Søren R. Fauth)
 Beton (Sisyfos 2018,overs. Søren R. Fauth)
 Ja (Sisyfos 2019, overs. Søren R. Fauth)

Eksterne henvisninger 
 

Romanforfattere fra Østrig
Dramatikere fra Østrig
Østrigere i 1900-tallet
Mogens Lorentzen

Mogens Lorentzen (født 4. april 1892 i København, død 7. februar 1953 smst) var en dansk forfatter, maler og illustrator, der bl.a. er kendt for teksten til Juletræet med sin pynt (med musik af Egil Harder) fra 1939.

Eksterne henvisninger 
 
 Mogens Lorentzen på Dansk Forfatterleksikon
 

Novelleforfattere fra Danmark
Malere fra Danmark
Sangskrivere fra Danmark
Dansksprogede forfattere fra Danmark
Derbybanan Jägersro

Derbybanan Jägersro i Malmø er en af de største løbs- og træningsfaciliteter for trav- og galopheste i Sverige. Jägersro er også Sveriges ældste stationære løbsbane for hestevæddeløb. Arenaen er beliggende i distriktet Husie og blev grundlagt i 1907 af bygherre Lauritz Christian Müller. Den 20. maj samme år åbnede Jägersro dørene for det første hesteløb.

Jägersro organiserer i dag omkring 100 løbsdage om året med trav, galop, ponytrav og ponygalop. Ud over dette arrangeres forskellige events og underholdning med god mad og drikke, ofte med sang og musik af både kendte og ukendte kunstnere. Kristi Himmelfartsdag arrangerer Skånska Travamatörklubben den meget populære Gentlemandag for hele familien med berømte kunstnere, forlystelsespark, smagsprøver, ponyløb for børn og meget mere.

Publikumsmæssigt er Hugo Åbergs Memorial det største hestevæddeløb på Jägersro, altid den sidste tirsdag i juli. Travverdens elite og op til 20.000 tilskuere samles på Jägersro denne sommeraften. Siden 1928 køres Svensk Travderby den første søndag i september hvert år, det klassiske og mest prestigefyldte løb en fireårig svenskfødt væddeløbshest kan vinde. Siden 1918 er Svensk Derby blevet afholdt på Jägersro i august hvert år, det største klassiske løb for treårige galopheste. Det mest prestigefyldte løb for toårige travere i Sverige er det klassiske Svensk uppfödninglöpning, som afgøres i slutningen af november på Jägersro.

Andre store galopløb er Svenskt Kriterium for toårige heste, Svenskt Oaks for treårige hopper samt Jägersro Sprint og Pramms Memorial for ældre heste.

Eksterne henvisninger 
 Officiel hjemmeside  

Bygninger, konstruktioner og anlæg i Malmø
Travbaner i Sverige
Etableret i 1907
Steve Toltz

Steve Toltz (født i 1972 i Sydney) er en australsk romanforfatter. 

Han har blandt andet vundet Bookerprisen for A Fraction of the Whole i 2008.

Romanforfattere fra Australien
Personer fra Sydney
Jägersro

Jägersro kan henvise til:

 Derbybanan Jägersro
 Jägersro Center
 Jägersro villastad
 Jägersro (Malmø)
 Jägersro (spil)
Kaj Frederiksen

Kaj Frederiksen (21. september 1916 – 8. juli 1991) var en dansk bokser son deltog under Sommer-OL 1936. Han boksede for Hillerød SK i Hillerød.

Han blev født i Gørlev og døde i København. Han var tvillingebror til Viggo Frederiksen.

I 1936 blev han elimineret i anden runde under Boksning under Sommer-OL 1936, i vægtklassen fluevægt efter at han tabte en kamp mod den kommende sølvmedaljevinder Gavino Matta.

Eksterne henvisninger 
 http://www.sports-reference.com/olympics/athletes/fr/kaj-frederiksen-1.html 

Mandlige boksere fra Danmark
Olympiske boksere fra Danmark
Boksere ved sommer-OL 1936
Tvillinger fra Danmark
Ādolfs Alunāns

Ādolfs Alunāns (født 11. oktober 1848 i Mitau i Guvernement Kurland, død 5. juli 1912 sammesteds) var en lettisk  skuespiller, instruktør og dramaturg, som kaldes for "faderen til det lettiske teater".

Alunāns fik sin skolegang ved Mitau Gymnasium. Fra 1866 til 1870 virkede han som skuespiller ved det tyske teater i Dorpat, Reval, Narva og Sankt Petersborg. I 1870 blev Alunāns indviteret til at være leder for Rigas Lettiske Forenings teater. Han ledte Rigas Lettiske Teater indtil 1885, mens han skrev skuespil og populariserede teaterkunst. Efter 1885 organiserede han sin skuespillertrup og gav opvisninger i både Riga og Mitau. I 1894 grundlagde han Alunāns Teater i Mitau og ledte det frem til 1904.

Forfatterskab

Skuespil 
 "Pašu audzināts" (1869)
 "Priekos un bēdās" (1871)
 "Mucenieks un muceniece" (1872)
 "Icigs Mozes" (1874)
 "Džons Neilands" (1881)
 "Kas tie tādi, kas dziedāja" (1888)
 "Lielpils pagasta vecākie" (1888)
 "Seši mazi bundzenieki" (1889)
 "Visi mani radi raud" (1891)
 "Pārticībā un nabadzībā" (1893)
 "Mūsu senči" (1905)
 "Draudzes bazārs" (1911)

Litteratur 

Personer fra Jelgava
Skuespillere fra Letland
Dramatikere fra Letland
Teaterinstruktører fra Letland
Hans Dal

Hans Dal (født 14. juni 1945) er en dansk komponist, musiker og skuespiller. Dal er uddannet indenfor musik, og har i sin karriere særligt været involveret i en række danske film og teaterstykker som komponist.

Han blev færdiguddannet på konservatoriet som klassisk guitarist, og har senere også undervist her. Siden 1960'erne har han været aktiv indenfor revyer, hvor han har medvirket i bl.a. "Mandefald" (1978) og Skagen Kabaret (1981).

Mest kendt er Dal nok for sin medvirken i serien af danske julekalendere: Nissebanden og Nissebanden i Grønland. Sammen med skuespiller og forfatter Flemming Jensen skrev han manuskriptet til den første julekalender, der blev sendt på Danmarks Radio i 1984, og har desuden skrevet musikken til denne og alle senere udgaver. Han havde også en rolle i Nissebanden som Agentnisse A-38.

Hans Dal har komponeret musik til flere nye salmer, særligt i 2005 hvor han, sammen med sin kone Marianne Harboe, skrev 30 salmer. Tre år senere skrev de yderligere 30.

Ud over arbejdet med musik, har Dal været involveret i det organisatoriske arbejde med at sikre kunstnere rettighederne over deres arbejde gennem først Danske Populærautorer og derigennem senere KODA.

Filmografi

Som komponist 
 1966 Naboerne
 1980 Pigen fra havet
 1981 Langturschauffør

Som manuskriptforfatter 
 1984 Nissebanden

Som skuespiller 
 1984 Nissebanden - A-38
 1989 Nissebanden i Grønland

Kilder og henvisninger

Eksterne links 
 

Skuespillere fra Danmark
Komponister fra Danmark
Musikere fra Danmark
Deltagere ved Dansk Melodi Grand Prix 1992
Konsekration

Konsekration er et ord taget fra det latinske sprog, der benyttes om religiøse indvielsesritualer, især om indvielsen af brødet og vinen i nadveren. Efter romersk-katolsk lære forvandles brødet og vinen under eukaristien til Kristi legeme og blod ved konsekrationen (consecratio effectiva), mens den lutherske lære kun siger, at Kristi legeme og blod er i, med og under brødet og vinen i nydelsens øjeblik.

I den romerskkatolske kirke benyttes ordet konsekration også om indvielsen af kirkelige formål, såsom kirker, altre samt andre rituelle genstande. Når en biskop indsættes i embedet kaldes det også for en konsekration.

Kilder 
 

Kristendom
Salmonsens
Græsmarksbrug

Græsmarksbrug er et dyrkningssystem i landsbyfællesskabets tid, hvor kun omkring halvdelen af det dyrkede areal blev tilsået, mens resten hvilede i 4-5 år. Et fællestræk ved græsmarksbrugene var, at de enkelte inddelinger af bymarken normalt ikke var indhegnet (hvorimod selve bymarken udmærket kunne være afgrænset mod overdrevet med diger, gærder eller hegn). Græsmarksbrug forekom i Jylland, fortrinsvis i hedeegne vest for hovedstilstandslinjen men tillige i Vendsyssel og Thy, Himmerland, på Djursland samt i de sydvestjyske marskegne.

Tægter 
Græsmarksbrug fandtes med eller uden tægter, dvs. faste rotations- og dyrkningsenheder, der ikke nødvendigvis lå samlet. Rotation med tægter skete ved, at der hvert år blev indtaget – heraf navnet tægt – en tægt til afgrødedyrkning og udlagt en anden til græsning. Den indtagne tægt blev gødet, og derfor blev tægt i Nordjylland kaldt årsgøde. Den blev i de følgende år dyrket med fx afgrødeskiftet byg-rug-rug-havre-havre, hvorefter den blev udlagt til græs igen i de næste fem år. I et sådant regulært græsmarksbrug med 10 tægter og en 10-årig rotation ville der altid være en tægt besået med byg, to med rug, to med havre og halvdelen af arealet udlagt til græs, der nåede en så høj alder, at det kunne have en betydelig foderværdi. Blandt driftsformens fordele var, at om foråret ville kun 3/10 af hele det dyrkede areal blive nypløjet og udsat for vindens erosion, hvilket i sandede områder kunne have voldsomme virkninger. Dyrkningsmåden havde derfor to fordele: den gav et mere eller mindre fast udbytte hvert år, og den var skånsom over for jordbunden.

Hovedtyper 
Græsmarksbruget fandtes i tre hovedtyper:
 Inddeling i tægter, modsvarende rotationens størrelse. Hvis rotationen var 5/5, ville inddelingen bestå i 10 tægter, ved rotation 4/4 i 8 tægter.
 Inddeling af dyrkningen i agre eller grupper af agre, samlede i fald eller skifter, men uden en fast rotation gældende for hele bymarken. Dyrkningen var således varierende eller fleksibel og beroede på, hvad bønderne fandt det overkommeligt at gøde og dyrke.
 "Limfjordssystemet" inddelte bymarken i indmark og udmark med særegne skifter, fx alsædejord dyrket hvert år og med gødskning hvert 4. år, brødjord med periodisk hvile og gødskning hvert 8. år, og havreland der aldrig fik gødning og kun blev besået med havre et par år, efterfulgt af lang tids hvile. Denne dyrkningsform fandtes kun på Mors og i Thy.

Den vigtigste del af husdyrgræsningen skete på overdrev og heder under bevogtning af hyrder, men også tægter til græs kunne udnyttes til græsning. Fra Valborgsdag (1. maj) blev hvilende tægter kun brugt til græsning med tøjret kvæg.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 
 Viggo Hansen: "Vore landsbyers alder og struktur. Studier over 2 markbøger fra 1688-matriklen" (Geografisk Tidsskrift, Bind 58; 1959)
 Axel Steensberg: "Græsmarksbrug" (i: KLNM; bind 5; 2. oplag 1981 sp. 515-516)

Dyrkningssystemer
Nebojša

Nebojša er et drengenavn, det stammer fra Serbien. Nebojsa betyder "uden frygt". 

Der er i Danmark pr. januar 2011 46 personer, der hedder Nebojsa.

Navne